Kosihovce

Kosihovce je obec na Slovensku v okrese Veľký Krtíš.

Polohopis 
12 km na juhozápad od Veľkého Krtíša.

Dejiny 
Prvá písomná zmienka o obci Kosihovce pochádza z roku r. 1135, kedy sa nazývala Kukezu. V r. 1448 je v dokumente uvedený ako Keszihocz. Súčasný názov pochádza z roku 1920.

Kultúra a zaujímavosti

Pamiatky 
 Rímskokatolícky kostol Narodenia Panny Márie, jednoloďová pôvodne renesančná stavba s polygonálnym ukončením presbytéria a vežou tvoriacou súčasť hmoty kostola asi z roku 1535. Kostol bol viackrát prestavávaný a rozširovaný, v roku 1758 a 1827. Fasády sú hladké, okná polkruhovo ukončené. Veža má ihlancovú helmicu. V interiéri kostola sa nachádza oltár s obrazom Nepoškvrnenej Panny Márie z roku 1888 od F. Mullera a Najsvätejšej Trojice. 
 Evanjelický kostol, jednoduchá jednoloďová stavba s polygonálne ukončeným presbytériom a predstavanou vežou z roku 1874. Veža bola ku kostolu pristavaná v roku 1930. Fasády kostola sú členené lizénovým rámom. V interiéri sa nachádza drevená empora. Sieňový priestor kostola je plochostropý.

 V minulosti sa v obci nachádzal neskorobarokový kaštieľ rodiny Dacsó, dnes už zbúraný. Bloková stavba s portikom vznikla koncom 18. storočia. V 19. storočí bol klasicisticky upravený.

Referencie

Externé odkazy 
  Oficiálna stránka obce
 Najkrajší kraj- turistické atrakcie v obci

Iné projekty 

 
Obce okresu Veľký Krtíš